Document ID: /roh_data/filtered/fineweb-2-filterrobots_roh.jsonl.gz/8668

Engiadina è suenter ina pausa dad in onn puspè enavos en la segunda liga. L’equipa da l’Engiadina Bassa vul restar en questa liga e betg vegnir involvida en il cumbat da relegaziun.
San Murezzan cuntinuescha cun la lavur dad integrar giugaders giuvens en l’emprima equipa. Suenter las davosas duas stagiuns da success, vul l’equipa sa chapescha cuntinuar sin la via dal success.
Partenz Signuradi era ils davos onns l’equipa grischuna la pli ferma en segunda liga. Mintga giada era Partenz Signuradi en il final da la segunda liga. Da repeter quest success er questa stagiun vegn dentant fitg difficil. Partenz Signuradi ha pers blera substanza e n'è perquai betg pli il pli grond favurit.
E lura è qua anc Lai Valbella, la squadra cun las pli grondas difficultads. Lai Valbella ha pers gist diesch giugaders la fin da l’ultima stagiun, giugaders che l’equipa n’ha betg savì remplazzar. Perquai vegn la proxima stagiun fitg difficila. Lai Valbella ha da cumbatter davent da l’emprima partida per restar en segunda liga.